Source: http://docplayer.fi/1858399-Savo-sinuksi-pohjois-savon-liiton-tiedotuslehti-1-2005.html
Timestamp: 2017-09-25 12:22:32+00:00
Document Index: 8185383

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

SAVO SINUKSI. Pohjois-Savon liiton tiedotuslehti - PDF
Download "SAVO SINUKSI. Pohjois-Savon liiton tiedotuslehti 1 2005"
1 SAVO SINUKSI Pohjois-Savon liiton tiedotuslehti Uuden maakuntavaltuuston ja hallituksen puheenjohtajat tulevaisuustentissä s. 3 ja 4. Pohjois-Savon kuntien taloustilanne heikentyy s. 5 Itä-Suomen seuraava rakennerahastokausi yhä kysymysmerkkinä s. 7 Kasvuyritysten työvoimatarpeita selvitetty Pohjois-Savossa s. 9 Kuopion seudun maakuntakaavaluonnokseen useita muistutuksia s. 10 Itä-Suomi ohjelman makrohankkeet selvitetään syksyksi s. 12
2 Pääkirjoitus KUKA TARVITSEE MAAKUNNASSAMME MAASUA? Teemme maasua Pohjois-Savon liitossa. Mitä teemme ja miksi? Entä kuka tarvitsee maasua maakunnassamme? Ketkä sen tekemiseen osallistuvat ja mihin tarkoituksiin sitä käytetään? Millaiset toimintaympäristömme arviot ohjaavat laadintatyötä? Positiivisen tohinan keskellä on ymmärrettävää, että Pohjois-Savon MAAKUNTA- SUUNNITELMA 2030:n slangillamme maasun laadinta puhuttaa. Onko maakuntasuunnitelma tavoitteensa mukaisesti strateginen asiakirja, jossa esitettyihin arvioihin tulevaisuudestamme luotetaan? Onko se asiakirja, joka ohjaa ratkaisujamme ja sitoo toimijoita Pohjois-Savossa? Onko kyse asiakirjasta, joka muodostaa vahvan perustan EU:n seuraavan rakennerahastokauden ohjelma- ja kehittämistavoitteille? Ensimmäinen peruskysymys kuuluu, onko laadittava kokonaan uusi maakuntasuunnitelma vuoteen 2030 ulottuen vai tehdäänkö toissa vuonna valmistuneen Pohjois- Savon maakuntasuunnitelma 2020:n tarkistus? Vastaus kysymykseen syntyy lukuisten tilastolukujen, toteutuneen ja tavoitellun kehityksen analyysin sekä maakuntamme ja globaalin toimintaympäristömme kehitysennusteiden pohjalta. Joka tapauksessa muiden maakuntien tavoin Pohjois-Savon uusi maakuntavaltuusto sanoo lopullisen kantansa merkittävään strategiseen suunnitelmaan ennen vuoden 2005 loppua. On uskottava, että hyvät esitykset edistävät hyviä päätöksiä. Tarvitsemme strategiaasiakirjan vuoteen 2030 Parhaillaan arvioimme käynnissä olevan EU:n tavoite 1 ohjelmakauden tuloksia Pohjois-Savossa. Maakunnan liiton lisäksi useilla muilla alueellisilla toimijoilla kuten TE-keskuksella, lääninhallituksella, Finnveralla, ympäristökeskuksella, kehittämisyhtiöillä, jne. on runsaasti tilastoaineistoa Pohjois-Savon toteutuneesta kehityksestä v Samoin on arvioitava rehellisesti osaamiskeskus-, aluekeskus-, ym. ohjelmien vaikutukset suhteessa tavoitteisiin. Edellämainitulla työprosessilla pystymme muodostamaan vahvan, yhteisen ja sitouttavan näkemyksen sekä tekemään strategiset valinnat tulevalle rakennerahastokaudelle. Samalla vastaamme valtiovallan kysymyksiin, mitkä ovat strategiset painotuksemme ja tarpeemme tulevan ohjelmakauden sisällöksi. Edelliset kysymykset ovat juuri nyt esillä Suomen ja Euroopan unionin välisissä neuvotteluissa koskien kansallista strategiaamme vuosille unionin sisäisessä kehittämisessä. Meidän on onnistuttava määrittelemään yhteinen tahtomme ja yhteinen viestimme Pohjois-Savossa sekä myös laajemmin Itäja Pohjois-Suomessa. Näkökulmia ovat mm. rakenteelliset muutokset, työllisyyden, aluerakenteen ja yrittäjyyden edistyminen, koulutuksen kysyntä ja tarjonta, suuret liikenneväyläratkaisut sekä sosiaalisen ja ympäristön tilan hyvinvointi. Kaikkiin edellisiin Jussi Huttunen tulisi löytyä tiivis selkokielinen näkemys, ennuste ja tavoitetila maakuntasuunnitelma asiakirjassa. Maamme hallituksen käynnistämällä kunta- ja palvelurakenneuudistuksella aiotaan parantaa palvelujen tehokkuutta ja saatavuutta maamme eri osissa sekä tukea kunnallistalouden tasapainoa pitkällä tähtäimellä. Tuossa prosessissa tarvitaan merkittävästi ennakkoluulotonta uudelleen ajattelua ja asennetta kaikilta. Maakuntien liitoille saattaa luontevasti tulla tehtäväksi erilaisten uudistushankkeiden yhteensovittaminen sekä koordinointi kuntien ja seutujen kanssa. Tuohon työhön olemme valmiita onhan sekin osa maakuntasuunnittelua samoin kuin kuntien ja kuntalaisten edun valvontaa mitä suurimmassa määrin. Jussi Huttunen Vs. maakuntajohtaja SAVO SINUKSI Pohjois-Savon liiton tiedotuslehti Päätoimittaja: Vs. maakuntajohtaja Jussi Huttunen, Pohjois-Savon liitto Toimitussihteeri ja toimittaja: Ilpo Lommi, Itäfax Oy Toimitus: Pohjois-Savon liitto Sepänkatu 1, PL 247, Kuopio Puh. (017) , faksit (017) (kirjaamo). (017) (johto). Toimituskunta: Jarmo Muiniekka (pj), Jouko Kohvakka, Ilpo Lommi, Marja Partanen, Sanna Rissanen, Irma Toivanen ja Satu Vehreävesa. Kansikuva: Niilo Hartikainen Taitto ja painopaikka: Suomen Graafiset Palvelut ISSN Savo Sinuksi lehti ilmestyy v kesäkuussa ja lokakuussa POHJOIS-SAVON LIITTO 2 SAVO SINUKSI 1 / 2005
3 POHJOIS-SAVON LIITTO AKTIIVISEKSI SILLANRAKENTAJAKSI JA ALOITTEENTEKIJÄKSI Pohjois-Savon maakuntavaltuuston puheenjohtaja Tuula Väätäinen (sdp) näkee uuden nelivuotisen maakuntavaltuustokauden myönteisessä valossa, vaikka myöntääkin, että sille on lankeamassa monia suuria haasteita Pohjois-Savon elinvoimaisuuden turvaamisessa. Maakuntahallinnon painoarvo ja rooli ovat hänen mukaansa kasvussa, mikä antaa hyviä eväitä vaativiin haasteisiin vastaamisessa. -Pohjois-Savon liiton rooli ja imago kirkastuivat jo kuluneella valtuustokaudella, mutta nyt uskon kehityksen vielä vauhdittuvan, vaikka lainsäädännöllisesti maakunnan liittojen asemaan ei tulekaan suuria uudistuksia ainakaan seuraavina neljänä vuotena. Nykysäädännönkin rajoissa maakunnan liiton toimintamahdollisuudet voivat laajentua ja syventyä edellyttäen, että toimitaan aktiivisesti ja osaavasti niin virkamies- kuin luottamushenkilötasoilla. Liitossa näyttää olevan tekemisen meininkiä ja hyvä ilmapiiri, joten siltäkin osin lähtötilanne uudelle valtuustokaudelle on hyvä, Tuula Väätäinen toteaa. Uusia avauksia etsimään Vaikka maakunnan liitto on jäsenkuntiensa omistama, pitäisi sen hänen mielestään vielä aktiivisemmin ja rohkeammin ottaa kantaa kuntien palvelurakenteen tehostamiseen esimerkiksi uusilla tuottamistavoilla ja yhteistyömuodoilla. -Talouden tiukkeneminen ei saa johtaa kunnissa kuoreen vetäytymiseen ja säästökierteeseen vaan päinvastoin olisi ennakkoluulottomasti etsittävä aivan uusia toimintamalleja. Maakunnan liitto voisi olla siinä työrukkasena ja veturina. -Pohjois-Savon liiton yhteistyö kuntaomistajiin ja toisaalta valtion aluehallinto-organisaatioihin, elinkeinoelämään sekä muihin sidostahoihin päin on saatava tiiviimmäksi eivätkä siinä maakuntarajatkaan saa olla ylitsepääsemättömiä esteitä. Päinvastoin Itä-Suomi yhteistyö kaipaa syventämistä ja konkretisointia muissakin kuin EU-asioissa. Pohjois-Savo voi olla siinä aktiivisempi sillanrakentaja ja aloitteentekijä. Esimerkiksi Itä-Suomen yhteisen koordinaattorin palkkaaminen on oikea mutta ei yksin vielä riittävä ratkaisu yhteistyön voimistamiseksi. Itä-Suomen yhteinen kohtalonyhteys muodostuu jatkossa entistä vahvemmaksi suhteessa EU:n kuin myös kansalliseen aluekehityspolitiikkaan. Eripuraisuuteen ei ole varaa, korostaa Tuula Väätäinen. Maakunnallisuus kunta- ja seutupolitiikkaa vahvemmaksi Tuula Väätäinen pitää myönteisenä lähtökohtana alkaneelle maakuntavaltuustokaudelle, että luottamushenkilötehtävät olivat aiempaa halutumpia. Tämä voi heijastella maakuntahallinnon arvostuksen nousua ja aitoa kiinnostusta maakunnan kehittämiseen. Toivottavasti asiat pystytään maakuntavaltuustossa ja hallituksessa näkemään yli puolue- ja kuntarajojen, vaikka maakuntahallinnon edustajat on valittu puolue- ja kunta- tai seutukuntaedustavuuden periaatteella viime kunnallisvaalien tuloksen mukaisesti. Lopulta olemme kuitenkin kaikki samassa veneessä taustoistamme riippumatta, muistuttaa Väätäinen. Hän ei näe parhaillaan uudistettavaa seutuhallintoa mm. seutuhallituksineen maakuntahallinnon kilpailijana tai päällekkäisenä organisoitumisena. Työnjaon on oltava selvä ja kummallakin hallintoportaalla on omat tehtävänsä. Sama koskee maakuntahallinnon ja EU:n tavoite 1 ohjelman rahoitusta koordinoivan maakunnan yhteistyöryhmän tehtäväkenttiä. Kainuun suoran ja keskitetyn maakunnallisen itsehallinnon kokeilu tuskin toteutuu Pohjois-Savossa, koska maakunnat ovat rakenteeltaan aika lailla erilaisia. En ole aivan varma, onko suora kansanvaali tarpeen maakuntavaltuustojen valinnassa, koska kaikki maakuntavaltuutetut ovat kunnissaan saaneet äänestäjiltä valtakirjan. Siinä on yhteisen kasvun paikka, että asioita pystytään katsomaan oman kunnan mandaattia ja perspektiiviä laajemmalti. Tuula Väätäinen Tuula Väätäisen mukaan tiivis vuoropuhelu päättäjien ja virkamiesten kesken on tässä hallintoportaiden muutostilanteessa tarpeen. Sille luovat tilausta myös Pohjois- Savon maakuntasuunnitelma 2030:n sekä lyhyemmän tähtäimen maakuntaohjelman ja sen toteuttamissuunnitelman uudistaminen. Niiden osalta päättäjiltä vaaditaan erityistä maakunnallista kaukoviisautta ja visionäärisyyttä sekä kykyä asettaa asioita tärkeysjärjestykseen. Sama koskee reilun puolentoista vuoden päästä tapahtuvaa siirtymistä EU:n seuraavaan rakennerahastokauteen, joka toivottavasti säilyttää meille itäsuomalaisille tärkeät aluekehitystuet edes likimain nykyisen suuruisina. Joka tapauksessa meidän on entistä painokkaammin pystyttävä valitsemaan vaikuttavimmat hankkeet tukien kohteiksi, Väätäinen korostaa. Kehittämiskohteita löytyy Ohjelmatyön ja maakuntasuunnittelun koordinoinnin lisäksi Tuula Väätäinen heittää Pohjois-Savon liitolle konkreettisina kehittämiskohteina ja ideoina maakunnan kansainvälistymisen ja siinä erityisesti Venäjäyhteyksien edistämisen, pohjoissavolaisen hyvinvointiosaamisen vahvistamisen ja maakunnallisen viestinnän tehostamisen sekä tietoyhteiskunnan mahdollisuuksien hyödyntämisen. Laajakaistayhteyksiin on saatava sisältöä ja liikettä. Uusien kehittämiskohteiden lisäksi on pystyttävä lisäämään tehoa perusasioihin kuten kaavoitukseen ja muihin alueiden käytön tehtäviin sekä edunvalvontaan. Jos se vaatii lisävoimavaroja niin sitten niitä on satsattava lisää tulevaisuuden tekemiseen, Tuula Väätäinen tähdentää. Teksti: Ilpo Lommi POHJOIS-SAVON LIITTO 3 SAVO SINUKSI 1 / 2005
4 OSAAMISESTA JA KOKEMUKSESTA VOIMAA NUORUUDESTA INTOA Pohjois-Savon liiton maakuntahallituksen ja maakunnan yhteistyöryhmän puheenjohtajana uudelle nelivuotiskaudelle jatkava Markku Rossi (kesk) näkee lähivuosien olevan erittäin merkityksellisiä Pohjois-Savolle myös kauas tulevaisuuteen, koska nyt tehdään suuria rakenteellisia ratkaisuja niin kunnallisessa kuin maakunnallisessakin hallinnossa. -Vielä emme ole onneksi ajolähtötilanteessa ja valittavana on hyviä vaihtoehtoja. Ohjenuoraksi olisi päätöksissä otettava motto Osaamisesta ja kokemuksesta voimaa nuoruudesta intoa. Rahaa meillä Pohjois- Savossa ei ole eikä tule niin paljoa, että sillä voitaisiin ongelmat ratkaista ja taata hyvinvointi kaikille. Niukat rahat onkin osattava käyttää mahdollisimman hyödyllisesti. Markku Rossi toteaa, että ammatilliselta osaamiseltaan vahvaa maakuntaa ei kukista mikään, koska työ ja pääomat hakeutuvat nykyisin entistä kiihkeämmin joko korkean osaamisen tai alhaisten kustannusten alueille. -Jälkimmäisessä mittelössä emme pärjää, mutta korkeassa osaamisessa siihen on mahdollisuuksia ainakin luontaisilla vahvuusaloillamme. Etätyömahdollisuuksien paraneminen luo uusia työmahdollisuuksia, mistä mm. Suonenjoen työpaikka- ja väestökasvuun vaikuttanut telemarkkinointiyritys on oiva esimerkki. Elinkeinoelämän työvoimatarpeiden kannalta on elintärkeää ammatillisen koulutuksen oikea sisältö ja oikein painottuvat opintosuunnat. Myös nuorten pysyminen kotimaakunnassa opiskelujen jälkeen on kaikkien päättäjien yhteinen huolen aihe. Tältä osin olisi myös mahdollistettava ulkomaalaisten opiskelijoiden jääminen töihin Pohjois-Savoon. Nuorille ohjaksia -Toivon Pohjois-Savoon samanlaista nuorten vaikuttajien aktiivista valtuuskuntaa tai vastaavaa tiimiä kuin ikäihmisillä on. Pohjois-Savossa nuoret, alle 30-vuotiaat kunnallisvaltuutetut voisivat ottaa vastuun yli puolue- ja kuntarajojen nuorisonäkökulmaa valottavan asiantuntijaryhmän kokoamisesta. Pohjois-Savon liitto pyrkii järjestämään tällaisen nuorten valtuutettujen kokoontumisen loppukesästä. Nykypäivän nuoret ovat kohderyhmä, joita meneillään oleva, vuoteen 2030 ulottuva maakuntasuunnitelman uudistus sekä Kuopion seudun maakuntakaavan laadinta koskettavat eniten. Siksi heidän olisi syytä ottaa vastuuta enemmän tulevaisuuden tekemisestä ja sitä heille on myös annettava, Markku Rossi muistuttaa. Maakuntahallinnon roolin Markku Rossi uskoo pysyvän melko nykyisenlaisena, koska ajatukset sen toimivallan lisäämisestä mm. aluekehittämisessä eivät näytä saavan valtionhallinnossa riittävää yksimielisyyttä taakseen. Nykyisellä kaksinapaisella järjestelmälläkin voidaan toki elää, mutta työnjaon selkeytys suhteessa mm. valtion aluehallintoon ja maakuntien päätösvallan lisääminen niiden omissa asioissa olisi edistysaskel. Joka tapauksessa toimintaa voidaan edelleen tehostaa kaikilla hallintoportailla. Tärkeää on myös yhteisten tahtotilojen löytäminen ja isojen asioiden saaminen kaikkia sitovaan tärkeysjärjestykseen, koska voimavaroja ei ole siroteltavaksi kaikkiin mahdollisiin hyviin asioihin. -Itä-Suomi yhteistyössä on tällä maakuntahallintokaudella päästävä isoin askelin eteenpäin. Pohjois-Savon on otettava siinä aktiivinen ote jo ennen vuoden 2007 vetovastuuvuoroaan. Itä-Suomen yhteisen koordinaattorin palkkaaminen ja edunvalvontatoimiston perustaminen Helsinkiin Brysselin toimiston tapaan on kannatettava hanke. Toimisto voisi työskennellä Itä-Suomen neuvottelukunnan ohjauksessa ja yhteistyössä neljän maakunnan liiton kanssa. Samantapaista toimintatapaa elinkeinoelämän kanssa voisi ehkä harkita Venäjän kaupallisten yhteyksienkin parantamiseen, Rossi puntaroi. Perusteltuja toiveita valtiovallalle Markku Rossi Toiveenaan valtionhallinnolle Rossi mainitsee riittävät määrärahat Pohjois-Savon liikenneyhteyksien kehittämiseen. Tärkeimpinä kohteina hänen mielestään ovat valtatie 5:n parannus Päiväranta-Vuorela välillä sekä valtatie 9:n liikennesujuvuuden ja VT 17:n Riistavesi-Vartiala osuuden parantaminen. Ensi vuosikymmenellä esille on otettava Vaajasalon sillan rakentaminen valtatie 17:n uuden linjauksen myötä. Pohjois-Savolle on myös perustienpidon määrärahojen korottaminen elintärkeää raskaiden kuljetusten ja normaalin asiointiliikenteen kannalta. Soratiet tarvitsevat kipeästi perusparannusta. Savonradan kunnostus nopeammalle junaliikenteelle on yksi kärkihankkeista, johon tarvitaan ehdottomasti valtion mukaantuloa. -Lisäksi valtion on otettava paremmin mm. valtionosuusuudistuksessa huomioon Pohjois-Savon ja muun Itä-Suomen todelliset olosuhteet kuten väestön korkea sairastavuus, harva asutus, Etelä-Suomea epäedullisemmat luonnonolot ja pitkät etäisyydet. Toisaalta luonnonoloista on pyrittävä ottamaan irti mm. matkailussa suurin mahdollinen hyöty ennakkoluulottomilla kehityshankkeilla ja niiden markkinoinnilla kansainvälisille kohderyhmille. Ajatelkaapa, mikä rahavirta makaa tuottamattomana suurimman osan vuodesta tyhjillään kauniissa luontoympäristössä olevissa lomamökeissä. Jos ne saataisiin vuokratuiksi Savoon mieliville lomalaisille, niin siinä tulisi haja-asutusalueillekin uusi tulonlähde. Lisäksi se synnyttäisi uusia palvelutyöpaikkoja, Markku Rossi visioi. Teksti ja kuva: Ilpo Lommi POHJOIS-SAVON LIITTO 4 SAVO SINUKSI 1 / 2005
5 Plussalle yhä harvempi, miinukset kasvoivat POHJOIS-SAVON KUNTIEN TALOUSTILANNE HEIKKENI JA ERIYTYI Pohjoissavolaisille kunnille vuosi 2004 merkitsi selkeää taloudellista taantumaa ja eriytyvää kehitystä. Negatiivinen suuntaus uhkaa jatkua tänä vuonna. Pohjois-Savon kuntatalousryhmän kokoamista viime vuoden tilinpäätöstiedoista ilmenee, että enää seitsemän kunnan tulos 25:stä oli ylijäämäinen. Pohjois-Savon liiton vs. maakuntajohtaja Jussi Huttunen pitää huolestuttavana, että myös maakunnan kaikkien kolmen aluekeskuksen eli Kuopion, Iisalmen ja Varkauden tilinpäätökset painuivat merkittävästi miinukselle. -Se antaa ajattelemisen aihetta, koska näiden kaupunkien odotetaan olevan seutujensa ja koko maankunnankin vetureja. Myöskään aluekeskusten väestökehitys ei ole ollut alkuvuodesta lupaava. Nähtävissä on paitsi yleinen kuntatalouden heikkeneminen myös sen polarisoituminen eli heikkojen talouksien huonontuminen entisestään ja vahvojen suhteellinen vahvistuminen. Tuusniemi talousykkönen Eniten ylijäämälle ylsi Pohjois-Savon taloustiikeri Tuusniemi, +153 euroa/asukas. Nilsiä ja Sonkajärvi pääsivät niin ikään yli sataan euroon. Plussalla olivat myös Maaninka, Vieremä, Kiuruvesi ja Leppävirta. Heikoimmat tulokset tekivät Kuopioon vuoden 2005 alussa liittynyt Vehmersalmi (-504 euroa/as, syynä omaisuumassakirjaukset) sekä -320 euroon/as vajonnut Suonenjoki. Vesannon, Varpaisjärven, Varkauden ja Juankosken tuloksetkin jäivät yli 200 euroa negatiiviseksi. Vuosikate kertoo, miten paljon kunnan tuloista jää toiminta- ja rahoitusmenojen jälkeen investointeihin ja lainojen lyhennyksiin. Pohjois- Savon kuntien yhteenlaskettu vuosikate heikkeni edellisvuosista tuntuvasti 44 %:lla, vaikka se pysyikin vielä positiivisena (+129 euroa/as). Kuudella kunnalla vuosikate oli negatiivinen. Edellisvuonna niin kävi vain Varkauteen Rahoitusvarallisuus /as vuoden 2005 alusta liittyneelle Kangaslammille. Sillä oli viime vuonnakin vuosikate negatiivisin, -247 euroa/as, kun Tuusniemi ylsi +409 euron vuosikatteeseen. Maakunnan yhteenlaskettu vuosikate ei riittänyt kattamaan nettoinvestointeja eikä edes suunnitelman mukaisia poistoja. Lainakanta ryöpsähti Seurauksena heikentyneestä taloudesta oli kuntien lainamäärän raju lisäys. Niiden velkaantuminen kasvoi liki 40 %:lla. Lainamäärän vaihtelu on järeää, sillä velkaantuneimmalla Varkaudella lainakanta oli euroa/as, kun Tuusniemi oli täysin velaton! Konsernilainat mukaan lukien Pohjois-Savon kunnilla oli v lopussa yhteensä lainaa reilut euroa / as. Viime vuonna kuntien investoinnit kasvoivat Pohjois-Savossa kuitenkin vielä lähes 16 %. Menot kasvavat tuloja enemmän Pohjois-Savon kuntien talouden tervehdyttämistä kiirehtii, että niiden toimintakulut kasvavat käyttötuloja enemmän. Suurimpana syynä tähän on kuntien tulopohjan ehtyminen. Kuntien saamat valtionosuudet kasvoivat viime vuonna vain 2,3 %. Toimintakuluissa oli eroja kuntien kesken. Siilinjärvi tuotti palvelunsa taas edullisimmin Pohjois-Savossa, eurolla/as, kun Vesannolla ja Rautavaaralla toimintakulut nousivat yli 5 000:een maakunnan keskiarvon ollessa euroa/as. Verotulojen kokonaiskasvu jäi vain 2,2 %:iin. Kunnallisen tuloveron kehitys jäi 1,6:een ja kiinteistöveron 0,9 %:iin. Merkittävä osa toimintatuotoista syntyi kuntien omistamien liikelaitosten tuloutuksista. Kahdeksan kuntaa nosti tuloveroprosenttejaan keskiarvon kohotessa 18,64 %:iin. Pohjois-Savon kuntatalousryhmä arvioi kuntatalouden epätasapainon jatkuvan. Kunnat joutuvat reagoimaan siihen rationalisoimalla ja tehostamalla palvelujensa tuotantoa, lisäämällä tuottavuutta ja pyrkimällä tiiviimpään keskinäiseen yhteistyöhön peruspalveluissakin. Rahoitusvarallisuus ja vuosikate euroa/asukas Pohjois-Savossa v Kangaslampi Suonenjoki Vesanto Juankoski Varpaisjärvi Rautalampi Tervo Kaavi Pielavesi Karttula Rautavaara Varkaus Iisalmi Keitele Vehmersalmi Siilinjärvi Jarmo Muiniekka Hallintopäällikkö Vuosikate osoittaa tulorahoituksen, joka jää käytettäväksi investointeihin, sijoituksiin ja lainan lyhennyksiin. Vuosikate /as. Rahoitusvarallisuus osoittaa saamisten ja rahoituksen sekä vieraanpääoman erotuksen. Pohjois-Savon liitto 2005 Kuopio Nilsiä Lapinlahti Vieremä Sonkajärvi Kiuruvesi Leppävirta Maaninka Tuusniemi Taulukko kertoo pohjoissavolaisten kuntien taloudellisesta tilanteesta. Vahvin se on oikeassa ylänurkassa olevilla ja heikoin vasemmassa alanurkassa olevilla kunnilla. POHJOIS-SAVON LIITTO 5 SAVO SINUKSI 1 / 2005
6 TAVOITE 1 OHJELMASSA VIELÄ RAHOITUSTA JÄLJELLÄ Itä-Suomen tavoite 1 ohjelmaa on toteutettu Etelä-Savossa, Kainuussa, Pohjois-Karjalassa ja Pohjois-Savossa lähes viiden ja puolen vuoden ajan. Vaikka monen toimijan katseet ovat kääntyneet jo uuteen rakennerahastokauteen , voidaan tällä ohjelmakaudellakin vielä toteuttaa uusia hankkeita. Sisäasiainministeriön ohjeen mukaisesti rahoituspäätöksiä tehdään vuoden 2006 loppuun saakka. Hankkeiden toteutusaikaa on jäljellä vuoden 2007 loppuun. Seurantarekisterin mukaan huhtikuun loppuun 2005 mennessä EU-rahoituksesta on Pohjois-Savossa sidottu 72 % eli noin 155 milj. euroa. Vuoteen 2006 ulottuvassa kehyksessä rahoitusta on vielä jäljellä 59 miljoonaa. Itä-Suomen tavoite 1-ohjelmasta oli Pohjois-Savossa vuoden 2004 loppuun mennessä tehty myönteistä hankepäätöstä. Rahoittajilta koottujen seurantatietojen mukaan EU-rahoitus oli vuoden 2004 lopussa 139 milj. euroa. Sen alueellinen jakautuma on Kuopion seutu 45 milj. euroa (32 %), Ylä-Savo 37 (26 %), maakunnalliset hankkeet 22 (16 %), Varkauden seutu 14 (10 %), Sisä-Savo 10 (7 %), Koillis-Savo 8 (6 %) ja Itä-Suomen yhteishankkeet 4 milj. euroa (3 %). Asukaslukuun suhteutettuna eniten EU-tukea on sidottu Sisä-Savon hankkeissa, yli 620 euroa asukasta kohti. Seuraavina tulevat Ylä-Savo (605 euroa/as) sekä Kuopion ja Varkauden seudut (noin 380 euroa/as). Koillis-Savoon kohdistuviin hankkeisiin EU-tukea on sidottu 360 euroa/as. Ohjelma toteutunut hyvin Ohjelman tuloksellisuutta arvioidaan ns. ydinindikaattoreiden perusteella. Niitä ovat uudet ja säilytetyt työpaikat, uudet yritykset sekä ESR-toimenpitein ammatillisen koulutuksen aloittaneiden henkilöiden lukumäärä. Tavoitetasoja nostettiin tavoite 1 -ohjelman väliarvioinnin perusteella v Vaikuttavuuskriteerien toteutumisaste on Itä-Suomessa samoin kuin Pohjois- Savossa varsin korkea. Tavoite 1 ohjelma on myötävaikuttanut Pohjois-Savossa uuden työpaikan, uuden yrityksen ja henkilön koulutusmahdollisuuksien syntyyn. Sanna Rissanen EU-koordinaattori MIKÄ MYR ON KEITÄ SIIHEN KUULUU? Jokaisessa maakunnassa toimii EU:n rakennerahasto-ohjelmien toimeenpanoa ja alueen kehittämistoimenpiteiden yhteensovittamista varten maakunnan yhteistyöryhmä (MYR). MYRin asettaa maakuntahallitus. Kokoonpanossa ovat kumppanuusperiaatteen mukaisesti tasapuolisesti edustettuina maakunnan liitto ja sen jäsenkunnat, valtion aluehallintoviranomaiset sekä keskeiset työmarkkina- ja elinkeinojärjestöt eli nk. sosiaalipartnerit. Toimikausi jatkuu ainakin siihen saakka, kunnes nykyisen ohjelmakauden rakennerahasto-ohjelmat on toteutettu ja suljettu. Pohjois-Savon maakunnan yhteistyöryhmän jäseniä. Pohjois-Savon maakunnan yhteistyöryhmä ( ) Markku Rossi, Kuopio, pj. Yrjö Kainulainen, Varkaus, 3. vpj. Pekka Kantanen, Kuopio Leena Kaulamo, Varkaus Rauno Kettunen, Juankoski Marjatta Parviainen, Maaninka Anneli Roivainen, Kiuruvesi Tero Vasamaa, Juankoski Tuula Väätäinen, Siilinjärvi POHJOIS-SAVON TE-KESKUS Jaakko Kekoni 1. vpj. Eija Pihlaja ITÄ-SUOMEN LÄÄNINHALLITUS Heikki Laakso POHJOIS-SAVON YMPÄRISTÖKESKUS Eeva Könönen SAVO-KARJALAN TIEPIIRI Matti Tuiremo FINNVERA OYJ:N KUOPION ALUEKONTTORI Pauli Tengvall AKAVA POHJOIS-SAVON ALUETOIMIKUNTA Marja-Leena Martikainen SAK:N POHJOIS-SAVON PIIRI Raimo Laulainen STTK:N POHJOIS-SAVON ALUETOIMIKUNTA Tarja Pirkkalainen PALVELUTYÖNANTAJAT Jaakko Ojanperä TEOLLISUUSTYÖNANTAJAT Satu Kivelä MTK POHJOIS-SAVO Juhani Savolainen, 2.vpj. POHJOIS-SAVON METSÄKESKUS Taina Tukia KUOPION YLIOPISTO Matti Uusitupa KUOPION KAUPPAKAMARI Ossi Saksman SAVON YRITTÄJÄT Seppo Karvinen Esittelijä: Jussi Huttunen, Pohjois-Savon liitto sihteeri: Sanna Rissanen, Pohjois-Savon liitto POHJOIS-SAVON LIITTO 6 SAVO SINUKSI 1 / 2005
7 Ratkaisut voivat siirtyä jopa ensi vuodelle ITÄ-SUOMEN SEURAAVAT RAKENNERAHASTOTUET YHÄ AVOIMINA EU:n seuraavan rakennerahastokauden v merkitys Itä-Suomelle ja siten myös Pohjois-Savolle on yhä avoinna, koska sitä koskevat päätökset ovat edelleen tekemättä niin Euroopan parlamentissa kuin neuvostossakin. Optimistisimmissa arvioissa uskotaan kompromissiratkaisun syntyvän tämän kesän tai syksyn aikana, mutta yhä useammat asiantuntijat ovat väläytelleet päätöksen venymistä vuoden 2006 puolelle. Päätöksellä alkaa olla kiire, sillä vuonna 2006 päättyy EU:n nykyinen seitsenvuotinen rakennerahastokausi. Uutta rakennerahastokautta koskevia neuvotteluja läheltä tiiviisti seuraava Itä- Suomen Brysselin toimiston päällikkö Jani Taivalantti uskoo, että Itä-Suomen EU-tukien määrä ei putoa paljon nykyisestä noin 650 milj. eurosta. -Kansalliset vastinrahat sekä hankkeiden omarahoitusosuudet mukaan lukien yhteispanostus hanketukiin kohoaa Itä-Suomessa vuonna kaikkiaan noin 2,6-2,7 miljardiin euroon. Pohjois-Savon osuus Itä- Suomen aluekehityspanostuksista on asukasluvun mukainen eli noin 36 %. Edunvalvontaa tehdään Brysselissä monella tasolla tiiviisti ja yhteistyössä samassa tilanteessa olevien alueiden kanssa. Myös Suomen hallituksen ja pääneuvottelijoiden linja on sopusoinnussa Itä-Suomen tavoitteiden kanssa, kertoo Taivalantti. Perusbudjetti vielä auki Toukokuussa on vielä varsin monta perusasiaa avoinna. EU:n kokonaisbudjetistakaan ei ole päästy yksimielisyyteen nettomaksajamaiden sekä muiden EU-maiden kesken. Suomen näkemys on noin 900 miljardissa, mikä on 25 EU-maan bruttokansantuotteesta noin 1,1 %. Kokonaisbudjetista vain osa kohdistuu aluekehitykseen rakennerahastojen ja yhteisöaloitteiden kautta. Budjetista maataloustuet ja niiden yhteyteen siirrettävät maaseudun kehittämisen EMOTR-rahastotuet muodostavat suurimman osuuden. Jani Taivalantti toteaa, että Itä-Suomen virallisena tavoitteena on yhä pääsy ns. konvergenssialueeksi. Vuosilta laskettava alueen keskimääräinen bruttokansantuote ei kuitenkaan ole siihen riittävän alhainen. Taivalantti uskoo, että Itä-Suomi eli Etelä-Savo, Kainuu, Pohjois-Karjala ja Pohjois-Savo pysyvät seuraavallakin rakennerahastokaudella samassa yhteisessä aluekategoriassa eikä niitä pilkota pienempiin tukialueisiin esimerkiksi bkt-asteen perusteella. Pysyvät haitat pääargumenteiksi Jani Taivalantti Jani Taivalantti sekä Pohjois-Savon liiton vs. maakuntajohtaja Jussi Huttunen pitävät erittäin tärkeänä, että Itä- ja Pohjois-Suomen puolesta Brysselissä lobbaavat edustajat korostavat ns. pysyvien haittojen käsitettä ja pysyvien tukien saamista bkt:sta riippumatta. Kyse on todellisista ja pysyvistä maantieteellisistä haitoista kuten yhteiskuntataloudellisesti kalliista harvasta asutuksesta, korkeita liikennöinti- ja infrastruktuurikustannuksia aiheuttavasta syrjäisestä sijainnista sekä vaikeasta ilmastosta lyhyine kasvukausineen. Tämän vuoksi bkt-vertailut eteläisempiin, luonto- ja väestöoloiltaan suotuisampiin alueisiin eivät tee oikeutta Itä-Suomelle, tähdentää Huttunen. Euroopan aluekehitysrahasto (EAKR) Euroopan sosiaalirahasto (ESR) Kalatalouden ohjausrahasto (KOR) Euroopan maatalouden ohjaus- ja tukirahasto (EMOTR) Teksti ja kuva: Ilpo Lommi ITÄ-SUOMEN TAVOITE 1 OHJELMAN EU-TUKIEN VUODEN 2005 KOLMAS HAKUKIERROS PÄÄTTYY KLO Tuettavien hankkeiden toimenpiteet koskevat mm. - Yritystoiminnan kehittämistä ja toimintaympäristön parantamista - Ammattitaidon ja muun osaamisen kehittämistä, työvoiman valmiuksien parantamista, koulutuksen ja työelämän yhteyksien kehittämistä sekä nuorten osallisuuden edistämistä - Maaseudun kehittämistä - Rakenteiden ja hyvän ympäristön kehittämistä Ohjelma-asiakirjat, ohjelman painopisteet, hakulomakkeet ja niiden täyttöohjeet löytyvät internetistä osoitteesta ykkos.net Hakijat sitoutuvat noudattamaan kansallista ja EU:n lainsäädäntöä. Itä-Suomen tavoite 1 ohjelmaan hyväksyttyjä hankkeita tuetaan EU-tuella ja kansallisella vastinrahalla. Jatkuvasti haettavia ovat Finnvera Oyj:n korkotuetut lainat, TE-keskuksen maaseutuosastolle suunnatut maatalouden, muiden maaseutuyritysten ja elinkeinokalatalouden tuet, yritysosastolle suunnatut yritys- ja toimintaympäristötuet, Tekesin tutkimus- ja tuotekehitysrahoitus sekä kaikki ylimaakunnalliset hankkeet. Vuoden 2006 ensimmäinen EU-tukien hakukierros päättyy 31. tammikuuta Tukihakemuksia ottavat vastaan ja niiden täyttämisessä neuvovat alla olevat rahoittajatahot: Itä-Suomen lääninhallituksen sivistysosasto PL 1741, KUOPIO, Pohjois-Savon TE-keskus PL 2000, KUOPIO, (017) Pohjois-Savon Liitto PL 247, KUOPIO, (017) Pohjois-Savon TE-keskus/Tekesin palvelut PL 2000, KUOPIO, (017) Finnvera Oyj PL 1127, KUOPIO, Pohjois-Savon ympäristökeskus PL 1049, KUOPIO, (017) POHJOIS-SAVON LIITTO 7 SAVO SINUKSI 1 / 2005
8 ARKIASKELEET PLUS HANKE TUKEE TULEVAISUUTTA EU-hankkeiden tuloksia on totuttu mittaamaan syntyneillä tai turvatuilla työpaikoilla ja uusilla yrityksillä. Niin tärkeitä kriteerejä kuin nämä ovatkin, voidaan hankkeen vaikuttavuutta arvioida muillakin arvoilla ja mittareilla. Hyviä esimerkkejä tästä ovat Mannerheimin Lastensuojeluliiton Pohjois-Savon piirin v toteuttama Arkiaskeleet hanke ja sen viime tammikuun lopussa päättynyt Arkiaskeleet plus jatkohanke. Pohjois-Savon liiton rahoittamissa EU-hankkeissa on turvattu lasten, nuorten ja perheiden hyvinvointia sekä ehkäisty kaukokatseisesti syrjäytymistä. Arkiaskeleet hanke koulutti päiväkotien ja koulujen henkilöstöä sekä seurojen ja yhdistysten toimijoita tukemaan vanhemmuutta mm. uudenlaisella verkottumismallilla ja vertaistuella. Se sai hyvää palautetta ja jatkotoiveita osallistujilta. Projektipäällikkö Eila-Mari Väätäinen Mannerheimin Lastensuojeluliitosta kertoo, että uudessa hankkeessa kehitetään ja juurrutetaan aiemmassa kehitettyjä toimintamalleja esimerkiksi vakinaistamalla vertaisryhmiä mm. kummi- ja tukioppilastoiminnalla, järjestämällä lasten ja vanhempien yhteisiä tapahtumia, laajentamalla tietoverkkoa keskustelupalstalla, perustamalla avoimia kohtauspaikkoja eli vanhemmuuden olohuoneita. Mielenkiintoiselta vaikuttaa myös Rautalammilla alkanut Isä lapsi ryhmä, josta on tekeillä opinnäytetyö. Yli organisaatiorajojen Eila-Mari Väätäinen korostaa, että hankkeessa on olennaista julkisen ja ns. kolmannen sektorin uusi ennakkoluuloton yhteistyö yhteisten hyvinvointitavoitteiden saavuttamiseksi. -Niiden eteen ammattikasvattajat, sosiaalityöntekijät, nuoriso-ohjaajat sekä monenlainen vapaaehtoisväki toimivat rinnakkain organisaatiorajat ylittäen. Koulutuksella ja vertaistoiminnalla huolehditaan, ettei kukaan jää yksin ja näänny tehtäväänsä. Valmennuksissa on käynyt jo toista sataa henkilöä. -Päiväkotien ja koulujen opettajat ovat ottaneet hankkeen hyvin vastaan. Sama koskee vanhempia enkä ole kuullut lasten ja nuorten puoleltakaan nurinaa. Kohderyhmien ikä vaihtelee alle kouluikäisestä peruskou- Projektipäällikkö Eila-Mari Väätäinen lun yläastelaisiin. Myös seurakunnat ovat tulleet mukaan ja tietenkin Mannerheimin Lastensuojeluliiton paikallisyhdistykset osallistuvat hankkeeseen, kertoo Väätäinen. Pulmana vain hänen mukaansa on, että voimavaroja ei ole riittänyt toiminnan käynnistämiseen kautta Pohjois-Savon. -On ollut pakko lähteä liikkeelle pilottipaikkakunnilta ja levittää hyviä käytäntöjä pikku hiljaa uusiin kuntiin. Ideat ovat täysin vapaasti lainattavissa ja sovellettavissa. Arkiaskeleet -hanke toimi Suonenjoella ja Rautalammilla Sisä-Savossa, mutta jatkohanke on laajentunut myös Kuopioon, Karttulaan sekä Pielavedelle. Yhdessä tekeminen avainasemassa Eila-Mari Väätäinen muistuttaa, että vanhoja kasvatusmenetelmiä ei kyseenalaisteta tai väheksytä. -Monet niistä toimivat edelleen sovellettuna uuteen perhetilanteeseen ja nuorten maailmaan. Hyvin tärkeäksi on osoittautunut lasten ja nuorten sekä vanhempien yhdessä tekeminen. Vuoropuhelu ja ymmärrys ovat syntyneet niissä paremmin kuin perinteisissä koulujen vanhempainilloissa. Esimerkiksi Rautalammilla seitsemäsluokkalaisille kehitetty Selviytymispeli koulusta sekä nuoruudesta rastirata on menestystarina. Sillä on saatu hyvin uusi koulu, uudet opettajat ja uudet kaverit tutuiksi. Osallistujia on ollut jo noin 250. Kummi- ja tukioppilastoiminnassa on puolensataa nuorta. Eila-Mari Väätäinen on iloinen, että EU:n, valtion ja kuntien tukia on saatu tällaiseen pehmohankkeeseen, jonka kansantaloudelliset tulokset eivät ole heti ulosmitattavissa euroilla tai muilla mittareilla. -Lasten ja nuorten kasvaneiden mielenterveysongelmien torjuminen on kuitenkin sekä inhimillinen että taloudellinen haaste. EUtuella olemme voineet järjestää koulutustilaisuuksia, opasaineistoa sekä yleensäkin pyörittää toimintaa. Kaikki ei onnistu pelkästään vapaaehtoisvoimin. Hankkeeseen voidaan käyttää vajaan kahden henkilön päivittäistä työpanosta. Ilman EU-tukea ei näin monipuolinen toiminta olisi syntynyt. Nyt se on saatu siinä määrin vauhtiin ja vakiinnutettua, että hankkeen päättyessä siemen jää itämään ja kasvamaan isoksi hyvän vanhemmuuden puuksi vertaistoiminnan ollessa sen pääjuurena. Varavaareja ja mummoja Pohjois-Savoon Eila-Mari Väätäinen kertoo, että Mannerheimin Lastensuojeluliiton Pohjois-Savon piirillä on käynnistynyt viime helmikuusta vuoden 2006 loppuun kestävä vanhemmuuden verkoista vahvuutta hanke (VVV). Sen on tarkoitus ulottua koko Pohjois-Savoon ja ottaa jo toimivat sekä uudet vertaisryhmät tiiviisti mukaan. Uusi hanke onkin jo saanut aikaan varavaareja ja mummoja, vertaisryhmiä sekä muuta vapaaehtoistoimintaa. Myös koulupihojen kunnostustalkoisiin on ilmennyt kiinnostusta ja muunlaistakin toimintaa on ideoinnissa. Teksti ja kuva: Ilpo Lommi POHJOIS-SAVON LIITTO 8 SAVO SINUKSI 1 / 2005
9 Sompa-projektissa uutta työvoimapoliittista tutkimustietoa: KASVUYRITYSTEN TYÖVOIMATARPEET ERIYTYMÄSSÄ Kuopion yliopiston sosiaalipolitiikan ja sosiaalitalouden laitoksen tekemä tutkimus Pohjois-Savon yritysten työvoimatarpeista, rekrytointikäytännöistä ja paikallisen työvoimapolitiikan kehittämistoiveista on valmistunut. Tutkimuksen kohteena oli lähes sata pohjoissavolaista metalli-, puunjalostusja hyvinvointialan avainyritystä, joiden työvoimatarpeiden ja toiminnan volyymin odotetaan kasvavan lähivuosina. Tutkimus liittyy ensi marraskuussa päättyvään Pohjois-Savon liiton Oppiva työllisyysstrategia -hankkeeseen (Sompa). Tutkimustulosten mukaan yritysten työvoimatarpeet lisääntyvät lähivuosina ennen muuta liiketoiminnan volyymin kasvun vuoksi. Julkisessa keskustelussa pelättyä, ikääntymisestä johtuvaa työvoiman poistumaa ei pidetä yrityksissä vielä ongelmana eikä sen uhkaa tunnisteta, vaikka samaan aikaan huoli on kasvanut ammattitaitoisen työvoiman saannista. Etenkin metalli- ja puualalla ennakoidaan tuntuvia rekrytointiongelmia. Moni- ja erityisosaajia tarvitaan Tutkimuksesta ilmenee myös, että kasvuyritysten työvoimatarpeet eriytyvät entisestään, mikä on suuri haaste ammatillisesta koulutuksesta vastaavalle julkissektorille. Uuden työvoiman tarve kohdistuu joko kapea-alaiseen erityisosaamiseen tai ns. moniosaajiin, joilta toivotaan uudenlaisia ammattitaidon yhdistelmiä. Ammattitaitoisen työvoiman eläköitymisen pelätään siirtävän työmarkkinoiden ulottumattomiin hiljaista tietoa, jota ei voida hankkia suoraan oppilaitoksista. Yrittäjien huolta lisää, etteivät nuoret tunnu arvostavan käden taitoja ja kosketus vahvaan työmoraalin perinteeseen on monilla katkennut. Paikallisen työvoimapolitiikan mielekkään sisällön arvioidaan vaihtelevan toimialoittain. Metalli- ja puunjalostusteollisuudessa panostetaan kasvuun tuotekehityksellä ja innovaatioilla, joita julkinen taho voi tukea esimerkiksi laadukkaan työvoiman ja osaamisen siirtäjänä. Työvoimaa haetaan kuitenkin sieltä, mistä sitä on saatavissa - tarvittaessa myös maakunnan rajojen ulkopuolelta. Vierasmaalaista työvoimaa ei kuitenkaan pidetä ainakaan toistaiseksi katta- Sompa-hankkeen rekrytointitutkimuksen mukaan ammatilliseen koulutukseen kohdistuu kasvuyrityksistä entistä suurempia haasteita. vana ratkaisuna työvoiman saatavuusongelmiin. Hyvinvointipalvelut toimivat paikallisesti ja yhteistyöhakuisesti. Ne tukeutuvat julkisen sektorin tukipolitiikkaan. Yhteistyömuodot julkisen sektorin ja alan muiden yritysten kanssa ovat vielä muotoutumattomat, mutta niitä halutaan kehittää. Työvoiman saatavuus näyttää hyvinvointipalveluissa paremmalta kuin muilla toimialoilla, joskin erityisosaajista kuten vammaistyön taitajista on selvästi pulaa. Ammatillisessa koulutuksessa parantamista Paikallista ammatillisen koulutuksen järjestelmää kritisoidaan monissa yrityksissä jäykäksi. Erityisesti tuotteitaan ja teknologiaansa uudistavien ja alueellisesti laajenevien yritysten edustajien mielestä julkisen sektorin pitää pystyä enemmän koulutuksen räätälöintiin eli yrityskohtaiseen palveluun. Opetustarjonnaltaan ja välineistöltään ammatilliselta koulutukselta edellytetään pysymistä teknologiamuutoksen vauhdissa. Oppilaitosyhteistyötä arvostetaan ja sitä pidetään parhaana keinona vastata maakuntaa uhkaavaan ammattitaitoisen työvoiman pulaan. Yhteistyöhön kaivataan yrityksissä lisää monipuolisuutta ja uusia innovaatioita. Oppilaitosyhteistyön kehittämissisällöt ovat vielä selkiytymättömät, joskin harjoittelijavaihtoa halutaan selvästi tehostaa. Työvoimapoliittinen hanketoiminta ei saa yrityksiltä hyvää arviointia rekrytointiväylänä. Yrittäjät luottavat rekrytoinnissaan työnhakijoiden suoriin yhteydenottoihin ja oman työvoimansa uudelleen koulutukseen. Tutkimushankkeen johtajana on toiminut professori Juhani Laurinkari ja tutkijana Veli-Matti Poutanen. Heidän lisäkseen tutkimusryhmässä olivat Pohjois-Savon TEkeskuksen työvoimaosaston osastopäällikkö Kirsi Vainikainen ja erikoissuunnittelija Juha Auvinen sekä Sompa-hankkeesta pääkoordinaattori Roy Nyberg ja seutukoordinaattorit Jan Blomberg (Koillis-Savo), Harri- Pekka Luomi (Ylä-Savo), Seija Nissinen (Varkauden seutu), Sari Marttila (Kuopion seutu) ja Teija Skyttä (Sisä-Savo). Sompa-hanke kääntymässä loppusuoralle Vuonna 2003 käynnistyneessä Pohjois- Savon oppiva työllisyysstrategia hankkeessa laaditaan maakunnalle strategia, jossa kartoitetaan alueen työllisyyteen liittyvät ongelmat ja etsitään keinoja niiden ratkaisemiseksi. Työttömyyden poistoon ei riitä enää talouskasvun edistäminen, vaan on tarpeen tehdä yhteisiä voimatoimia matalasti koulutettujen työttömien ja työllisten kehittämiseksi yritysten työvoimaresurssiksi. Tietoa Pohjois-Savon oppiva työllisyysstrategia hankkeesta ja työvoimatutkimuksesta löytyy nettiosoitteesta Teksti ja kuva: Ilpo Lommi POHJOIS-SAVON LIITTO 9 SAVO SINUKSI 1 / 2005
10 Osallisten ääni hyvin kuuluville KUOPION SEUDUN MAAKUNTAKAAVALUONNOKSEEN TULI USEITA MUISTUTUKSIA Pohjois-Savon liitossa vuodesta 2001 lähtien valmisteltu Kuopion seudun maakuntakaava on edennyt tänä keväänä luonnosvaiheeseen. Se ja aiempi osallistumis- ja arviointisuunnitelma (OAS) olivat julkisesti nähtävillä kunnanvirastoissa sekä pääkirjastoissa Kuopiossa, Karttulassa, Maaningalla ja Siilinjärvellä samoin kuin Pohjois-Savon liiton toimistossa. Lisäksi liitossa ja jokaisessa seudun kunnassa järjestettiin huhtikuun lopussa tiedotustilaisuudet kaavaluonnoksesta. Kuukauden aikana maakuntakaavaluonnokseen sekä osallistumis- ja arviointisuunnitelmaan jätettiin muistutuksia ja pyydettyjä lausuntoja yhteensä 66 kpl. Palautetta annettiin ensi kertaa uuden nettikarttapalautejärjestelmän kautta. Nettikartta löytyy Pohjois-Savon liiton internet-sivuilta www. pohjois-savo.fi. Pohjois-Savon liiton suunnittelupäällikkö Paula Qvickin mukaan Kuopion seutua ympäröivissä kunnissa on herännyt halu päästä mukaan kaavoitusprosessiin. Maaseutumatkailuyrityksiä on alkanut kiinnostaa pääsy kaavaan matkailualuemerkinnällä. Lisäksi mm. Airaksela haluaa maakuntakaavaan kylämerkinnällä. Tarkennuksia ja poistoja esitetään mm. peltoalueisiin ja luonnonravintolammikoihin. Paula Qvick kertoo, että kaavaprosessissa on ollut aiemmin jo kolme kuulemisvaihetta. -Ensimmäinen oli kaavavalmistelun alkamisvuoden 2001 lopulla osallistumisja arviointisuunnitelman valmistuttua. Toinen lausuntokierros oli vuonna 2002 maakuntakaavan Lähtökohdat ja tavoitteet asiakirjasta ja kolmas noin vuosi sitten Vaihtoehdot vaikutusarvioineen asiakirjasta. Pohjois-Savon liiton maakuntahallitus on hyväksynyt nämä aiemmat maakuntakaavan valmisteluvaihteet. Valmistelevat työryhmätkin ovat pitäneet noin 70 kokousta 3,5 vuoden aikana, joten asian käsittely on perusteellista. Haasteelliset väestö- ja työpaikkatavoitteet Kuopion seudun maakuntakaava esitetään 1: :n mittakaavaisella kaavakartalla. Siinä käsitellään maakunnan ja Kuopion seudun aluevarauksia kehittämistavoitteiden, menestymismahdollisuuksien ja alueiden käytön näkökulmasta, joten se on yksi maakunnan strategisen suunnittelun välineistä. Kaavassa otetaan huomioon valtakunnalliset alueidenkäytön tavoitteet. Siinä käsitellään laajasti liikennejärjestelmiä eri liikennemuotojen osalta sekä eri tarkoituksiin varattuja alueita. Maakuntakaavan päätavoitteina on kaupunkiseudun kansainvälisen ja valtakunnallisen aseman vahvistaminen, edellytysten luominen elinkeinotoiminnalle, väestön tasapainoinen hyvinvointi ja ympäristön elinvoimaisuuden säilyminen sekä kehittyminen kaupunkiseudun voimavarana. Numeerisena tavoitteena on saada vuoteen Suunnittelupäällikkö Paula Qvick 2030 mennessä seudulle uutta työpaikkaa ja asukasta. Kuopion seudun asukasmäärä olisi tuolloin Tältä osinkin maakuntakaavatyöllä on liittymää Pohjois-Savon liitossa parhaillaan valmisteltavaan maakuntasuunnitelma 2030:n uudistukseen. Keskeinen tavoite maakuntakaavassa on osoittaa väestön tavoitekasvua vastaavat uudet taajamatoimintojen ja työpaikkojen alueet, keskusverkko- ja palveluverkojen sekä liikenneväylien sijoittuminen. Tältä osin keskeisiä linjauksia Kuopion seudun maakuntakaavaluonnoksessa ovat Kuopion Saaristokaupungin toteutus vuoteen 2015 mennessä, Neulaniemen asuttaminen 2010-luvun loppupuolella ja sen rinnalla viitostien varrelle suuntautuvan asutuksen eteneminen Siilinjärvellä ja Kuopion eteläisillä alueilla sekä Vaajasalon siltayhteyden ja valtatie 17:n uuden reitin toteutuminen 2020-luvulla. Kesällä 2006 päätettäväksi? Kuopion seudun maakuntakaavan valmistelu etenee siten, että nyt keväällä saadut palautteet käsitellään ensi syksyyn mennessä. -Seuraavana on maakuntakaavaehdotuksen teko viimeistään ensi vuoden kevääksi. Myös se tulee lausuntokierrokselle ja yleisön nähtäväksi. Jos mutkia ei tule matkaan, saadaan maakuntakaavaehdotus hyväksyttäväksi Pohjois-Savon liiton maakuntavaltuuston kesäkokoukseen Sen jälkeen maakuntakaava lähtee vielä ympäristöministeriöön noin vuoden vievälle vahvistuskierrokselle. Näin ollen Kuopion seudun maakuntakaava voisi tulla aikaisimmillaan lainvoimaiseksi vuoden 2008 alussa edellyttäen, ettei sitä viivästyttäviä valituksia tule, kertoo Paula Qvick. Pohjois-Savon liiton alueidenkäytön osaston työ kaavoitusasioissa ei pääty Kuopion seudun maakuntakaavan valmistumiseen. Ylä-Savolla on voimassa oleva uusi maakuntakaava, mutta Varkauden seudulla, Koillis-Savossa ja Sisä-Savossa ovat vielä seutukaavat voimassa. Koko maakunnan kattava maakuntakaavatyö käynnistyy v Jo lähioperaationa Pohjois- Savon liitolla on valtatie 5:n parannukseen liittyvä Oravikoski-Vehmasmäki välin muutosmaakuntakaavatyö. Teksti ja kuvat: Ilpo Lommi POHJOIS-SAVON LIITTO 10 SAVO SINUKSI 1 / 2005
11 MUUTOSMAAKUNTAKAAVATYÖ VT 5:LLE VÄLILLE PALOKANGAS-HUMALAJOKI ON KÄYNNISTYNYT PAIKKATIETOPOR- TAALIN ESISELVITYS VAUHTIIN Pohjois-Savon liiton maakuntavaltuusto päätti marraskuussa 2004 käynnistää muutosmaakuntakaavan laatimisen valtatie 5:lle Palokangas-Humalajoki välille. Kaavasta käytetään nimitystä Leppävirran kunnan pohjoisosan vt 5:n maakuntakaava. Alueella on voimassa vahvistettu Varkauden seudun pohjoisosan seutukaava. Siinä valtatie 5 on esitetty nykyisen linjauksen mukaisena. Projektipäällikkö Ari Paanala Muutoskaavan laadinta on nähty tarpeelliseksi koska: vahvasti kasvavat liikennemäärät ja tien sisältyminen runkotieverkkoon edellyttävät valtatien parantamista moottoriväyläksi. Tämä ei ole mahdollista tien nykyiselle paikalle ilman Paukarlahden kulttuurimaisemallisesti arvokkaaseen kylämiljööseen kohdistuvia merkittäviä haittoja. Tien rakentaminen uuteen paikkaan edellyttää uuden linjauksen sisältymistä voimassa olevaan kaavaan Kotalahden-Oravikosken-Paukarlahden alueelle ollaan käynnistämässä yleiskaavan laadintaa. Kaavaan ei voida sisällyttää uutta tielinjausta ilman voimassa olevan seutukaavan muuttamista. Tien akuutti parantaminen ja yleiskaavoitustarve eivät mahdollista aikaisintaan ensi vuosikymmenen alkupuolella valmistuvan Pohjois-Savon maakuntakaavan odottamista. Kaavan laadinta sovitetaan aikataulullisesti yhteen Savo-Karjalan tiepiirin tekemän ympäristövaikutusten arviointityön ja tien yleissuunnittelun kanssa. Kaavoitustyön alkuvaiheet sovitetaan yhteen myös Leppävirran kunnan Kotalahti-Oravikoski-Paukarlahti -osayleiskaavan laadinnan kanssa. Osallistumis- ja arviointisuunnitelma nähtävillä Muutosmaakuntakaava osallistumis- ja arviointisuunnitelma on yleisön nähtävillä kesäkuussa Toimenpiteen tarkoituksena on mm. kertoa kaavan vaikutusalueen asukkaille ja muillekin osallisille kaavatyön aikataulusta, sen lähtökohdista, osallistumismenettelystä sekä vaikuttamismahdollisuuksista. Nähtävilläolon yhteydessä osalliset voivat tehdä muutosesityksiä suunnitelman sisältöön. Kaavan osallistumisja arviointisuunnitelman (OAS) kanssa on samanaikaisesti nähtävillä myös osayleiskaavan OAS ja tiehankkeen ympäristövaikutusten arviointiohjelma. Kaikkia kolmea prosessia koskevat osallisten infotilaisuudet pidetään samanaikaisesti yhdessä. Kaavaehdotus tullee nähtäville joko keväällä tai syksyllä Pohjois-Savon liitto on perustanut muutosmaakuntakaavan laadintaa varten kaavatoimikunnan, jossa ovat liiton ohella edustettuina Leppävirran kunta, Pohjois- Savon ympäristökeskus, Savo-Karjalan tiepiiri ja Kuopion museo. Jouko Kohvakka Suunnitteluinsinööri Pohjois-Savon liitossa käynnistyi huhtikuun alussa noin kolmen kuukauden mittainen paikkatietoportaalin esiselvitysprojekti. Projektipäällikkö Ari Paanalan vetämä hanke määrittää Pohjois-Savon paikkatietoportaalin sisällön, tarjonnan, toimintamallit, yhteiskäytön ja hankkeistaa toimenpiteitä kunta-, seutu- ja maakuntatasoisesti. Ensi vaiheessa etusijalla on kuntien paikkatietotarpeiden selvittäminen. Hankkeessa haastatellaan laajasti mm. kunta- ja maakuntatason toimijoita. Aiemmin Pohjois-Savon tietoyhteiskuntastrategia -hanketta vetänyt Paanala kertoo, että paikkatieto on informaatiota sijainniltaan tunnetuista kohteista ja ilmiöistä. Tiedot voidaan esittää kartalla ja niitä voidaan yhdistellä ja analysoida sijainnin perusteella. Paikkatietoportaalissa informaatio saadaan internettiin nykyistä kätevämmin hyödynnettäväksi. Paikkatieto mahdollistaa myös monenlaiset sovellukset kuten navigointi- ja opastusjärjestelmät. Ari Paanala toivoo, että pohjoissavolainen tietoyhteiskunta ottaisi paikkatiedon aktiivisesti käyttöön. -Sen esiin marssia edistää mobiiliteknologian, paikannuksen, paikkatietoa käyttävien sovellusten ja tiedon analysoinnin kehittyminen sekä näiden asioiden synergia. Hyödyt tulevat esille tavallisessa arkielämässäkin. Näkyvimpänä niistä ovat mobiilisovellukset, joiden taakse tulee mm. paikkatietoon pohjautuvia älykkäitä järjestelmiä. Lisätietoja Pohjois-Savon paikkatietoportaalin esiselvityksestä ja esimerkkejä paikkatietosovelluksista löytyy osoitteesta: POHJOIS-SAVON LIITTO 11 SAVO SINUKSI 1 / 2005
12 Pohjois-Savolla selvitysvastuu hyvinvointi- ja elintarvikealan hankkeista ITÄ-SUOMI OHJELMAN MAKROHANKKEET SELVITTELYSSÄ Itäisen Suomen viiden maakunnan yhteisesti valmistelemaan ja huhtikuussa pääministeri Matti Vanhaselle luovutettuun Itä-Suomi -ohjelmaan on koottu merkittäviä alueen kehitystä vauhdittavia käytännön toimenpiteitä. Lisäksi Itä-Suomen neuvottelukunta esittää ohjelman toteutukseen valtion talousarviossa 10 milj. euron vuotuista Itä-Suomen tulevaisuusrahaa. Valtioneuvoston suhtautuminen siihen ja koko Itä-Suomi -ohjelmaan jäi kuitenkin avoimeksi ja asiaan otettaneen kantaa itämaakuntien lisäselvitysten jälkeen alkusyksystä. Mitä ilmeisimmin tulevaisuusraha voi ehtiä aikaisintaan v valtion budjettiin. Itä-Suomi -ohjelman 14 makrohanke-ehdotuksella kohennetaan erityisesti yritysten kilpailukykyä ja alueen osaamistasoa. Luontaisesti vahvat toimialat kuten metsä- ja elintarviketeollisuus sekä teknologiaosaaminen, ovat jatkossakin menestysaloja, joissa Itä-Suomi on maailman ehdotonta kärkeä. Merkittäviä uusia kasvualoja ovat bioenergia sekä optiikka- ja mittausteknologian kehittäminen. Väestön ikääntymiseen liittyen hyvinvointi- ja terveysala tarjoaa uusia yrittämis- ja vientimahdollisuuksia. Luovan talouden hyödyntämiseksi esitetään erityistä East Side Story -makrohanketta, jossa kulttuurialan tapahtumat ja liike-elämä verkottuvat keskenään. Myös Itä-Suomen liiketoimintaosaamisen verkoston tiivistäminen sekä matkailua edistävän Lakeland-imagon kohottaminen nähdään tärkeänä. Ohjelman mukaan itäisestä Suomesta tehdään uudenlaisen aktiivisen maahanmuuttopolitiikan pilottialue. Siksi venäjänkielen osaamisen kohentamiseksi ehdotetaan erityistoimia. Ohjelmassa korostetaan, että valtakunnallisesti Itä-Suomi on monessa muussakin asiassa pilottialue, jossa esimerkiksi väestön ikääntymisen tuomat palveluhaasteet ja kustannukset kohdataan aikaisemmin kuin muualla Suomessa. Tämä on hyvä peruste valtion satsauksille Itä- Suomen toimintamalleihin ja makrohankkeisiin. Hyvinvointi- ja elintarvikeasiat Pohjois-Savon valmistelussa Valtioneuvosto on sitoutunut ohjelman toimeenpanoon päätöksessään valtakunnallisista alueiden kehittämistavoitteista. Toimeenpanossa keskeinen rooli on Itä-Suomen neuvottelukunnalla, jossa tänä vuonna vetovastuussa on parhaillaan Pohjois-Karjalan maakuntaliitto. Makrohanke-ehdotuksia konkretisoidaan kesän aikana siten, että ne tulevat käsittelyyn elokuuta Kolilla Pohjois-Karjalassa pidettävässä Itä- Suomen neuvottelukunnan tapaamisessa ja maakuntahallitusten yhteiskokouksessa. Sitä varten makrotason kehittämishankkeita on jaettu maakunnittaiseen val-misteluun. Pohjois-Savon vastuulle tulivat hyvinvointiyrittäjyyden edistäminen sekä hyvinvointiteknologian osaaminen ja vienti samoin kuin elintarvikealan kilpailukyvyn vahvistaminen. Niitä varten kootaan valmisteluryhmä ja laaditaan hankemuistio. Pohjois-Savon liiton vs. maakuntajohtaja Jussi Huttunen pitää perusteltuna neuvottelukunnan esitystä 10 milj. euron tulevaisuusrahan varaamiseksi. Samoin muutkin Itä- Suomen luontaisesti vahvojen alojen yritys-toimintaa ja alueen osaamistasoa kohentavat toimenpideehdotukset ovat hänen mielestään realistisia ja kehitystä edistäviä. Näissä asioissa on mahdollista yltää ns. idänkaari-ajatteluun eli usean Itä-Suomen maakunnan korkeatasoiseen yhteistyöhön. Myös idän - kaupan kasvattaminen on varteen - otettava mahdollisuus. -Itä-Suomessa tiedetään, että omaehtoinen, yritysvetoinen aluekehitys tuottaa parhaiten tuloksia. Valtiovallan olisi annettava maakunnille suurempi vapaus ja vastuu alueidensa kehittämisestä. Tämä tarkoittaa taloudellisten voimavarojen siirtämistä vastuun ja vallan edellyttämällä tavalla maakuntien käyttöön, korostaa Jussi Huttunen. Itä-Suomen viisaiden työn tulos Itä-Suomen ohjelmaa valmisteltiin yhteishankkeena syksystä 2003 lähtien. Ohjelmatyöryhmän puheenjohtajana oli rehtori Perttu Vartiainen Joensuun yliopistosta. Työryhmässä oli edustus Etelä-Karjalasta, Etelä-Savosta, Kainuusta, Pohjois-Karjalasta ja Pohjois-Savosta. Tässä Itä-Suomen viisaiden työryhmässä olivat mukana Pohjois- Savosta ex-europarlamentaarikko Mirja Ryynänen, Kuopion Teknologiakeskus Teknia Oy:n toimitusjohtaja Hannu Janhunen sekä tulevaisuuden tutkija Timo Sneck. Teksti ja kuva: Ilpo Lommi Pohjois-Savon vastuulle tuli mm. hyvinvointiyrittäjyyden edistäminen Itä-Suomi- ohjelman jatkovalmisteluissa. POHJOIS-SAVON LIITTO 12 SAVO SINUKSI 1 / 2005
13 POHJOIS-SAVON MAAKUNTASUUNNITELMA 2030:N STRATEGIA LINJATTU ALUSTAVASTI Maakuntien lakisääteinen pitkän ajan strateginen suunnitelma, maakuntasuunnitelma, laaditaan tai tarkistetaan maakuntavaltuustokausittain eli neljän vuoden välein. Myös Pohjois-Savossa on luonnosteltu maakunnan tulevaisuuden linjauksia vuoteen Pohjois-Savon maakuntasuunnitelmaluonnos 2030 perustuu voimassa olevan maakuntasuunnitelma 2020:n tarkistukseen. Samalla pyritään tiivistämään strategiaa sekä ottamaan huomioon alkaneen maakuntavaltuustokauden uudet avaukset. Pohjois-Savon maakuntasuunnitelma 2030:n tehtävänä on : luoda realistinen kuva pitkän tähtäimen kehitysnäkymistä maakunnassa luoda visio maakunnan tulevaisuudesta esittää maakunnan tavoiteltu kehitys esittää strategia tavoiteltuun tulevaisuuteen pääsemiseksi. Laajapohjaista valmistelua Maakuntasuunnitelman uudistamistyö alkoi vuoden 2004 puolella, jolloin arvioitiin voimassaolevan maakuntasuunnitelman toteutumista. Seurantaraportti on nähtävissä liiton internet-sivuilla (www.pohjois-savo.fi). Varsinainen valmistelutyö alkoi tammikuussa 2005, jolloin keskeisille yhteistyötahoille järjestettiin tiedotus- ja keskustelutilaisuus maakuntasuunnitelmatyöstä. Keväällä Pohjois-Savon liiton työryhmät, mm. yrittäjyys- ja klusterityöryhmä, ovat käsitelleet strategiaa ja asiasta on pidetty useita seminaareja. Kunnallisten luottamushenkilöiden uusi toimikausi on vaikuttanut maakuntasuunnitelman laatimiseen. Pohjois-Savon liitto järjesti maaliskuussa kaikille kunnallisvaltuutetuille seminaarin kuntayhteistyön kehittämisteemalla. Heille on lähetetty myös kysely kotikunnan ja maakunnan menestysstrategiasta. Kyselyn tulokset otetaan huomioon maakuntasuunnitelma 2030:n laatimisessa ja erityisesti määritettäessä sen painotuksia. Aikataulu tähtää loppuvuoteen Pohjois-Savon maakuntasuunnitelmaluonnos 2030 käsiteltiin toukokuun maakuntahallituksessa erityisesti tärkeimpien painotuksien eli ns. suurten kysymysten valossa. Kesäkuussa maakuntavaltuusto käsittelee luonnosta seminaarissa ja maakuntahallitus lähettää sen lausunnoille. Valmisteluprosessi jatkuu syksyllä. Ensi lokakuun maakuntahallitus tekee esityksen maakuntasuunnitelman sisällöksi. Lopullisesti suunnitelma-asiakirja on tarkoitus hyväksyä marraskuussa 2005 syysmaakuntavaltuustossa. Anneli Pehkonen Maakuntasuunnittelija POHJOIS-SAVON LIITON MAAKUNTAVALTUUSTON PUHEENJOHTAJISTO JA MAAKUNTAHALLITUS Maakuntahallituksen jäsenet Varajäsenet Väätäinen Tuula (sdp) Raassina Sari (kok) Eestilä Markku (kesk) pj. I vpj. II vpj. Rossi Markku (kesk) pj. Savolainen Leila Vasamaa Tero (vas) I vpj. Laitinen Pirjo Tiihonen Pekka (kesk) II vpj. Toivanen Sakari Asikainen Iris (sdp) Kiljander Markku Hahtala Allan (sdp) Paasikivi Pirjo Huuskonen Anja (kok) Sorjonen Anu Katainen Elsi (kesk) Valta Kimmo Konttinen Päivi (kesk) Olkkonen Anna Leskinen Pekka (kok) Eskelinen Jerkko Lilja Minna (kesk) Remes Pentti Toppinen Jouni (sdp) Oksanen Markku POHJOIS-SAVON LIITTO 13 SAVO SINUKSI 1 / 2005
14 INNOVATIIVISET TOIMET OHJELMALLE HALUTAAN JATKOA Innovatiiviset toimet ohjelma on EU:n erillisohjelma, johon rahoitus haetaan suoraan Euroopan komissiosta. Ohjelman tavoitteena on edistää innovaatioita ja teknologista kehitystä heikoimmassa asemassa olevilla alueilla. Komissio myönsi päättyneelle Itä-Suomen maakuntien Innovatiivisten toimien ohjelmalle vuosille kaikkiaan 2,9 milj. euroa. Tällä ja kansallisella rahoituksella toteutettiin Itä-Suomessa 12 pilottiprojektia (mm. lähiruokapörssi, Sonetti-alueen dynaaminen integroitu työpöytä) ja kolme maakunnallista tietoyhteiskuntaan liittyvää strategiahanketta. Hyvien kokemusten innostamina Itä-Suomen maakunnan liitot jättivät toukokuussa 2005 päättyneessä Innovatiiviset toimet ohjelman haussa komissiolle uuden ehdotuksen alueellisesta toimenpideohjelmasta. Uuden ohjelman valmistelua on koordinoinut Pohjois-Karjalan maakuntaliitto, mutta valmistelutyö on toteutettu laajassa yhteistyössä muiden itämaakuntien liittojen ja sidostahojen kanssa. Uuden ohjelman teemaksi on valittu hyvinvointi. Tavoitteena on luoda sellaisia uutta teknologiaa hyödyntäviä innovaatioita, tuotteita ja toimintatapoja, jotka edistävät hyvinvointia Itä-Suomessa. Uuden ohjelman keskeiset painopisteet ovat: hyvinvointiteknologian ja palvelutuotteiden yritystoimintainnovaatiot sähköisen asioinnin uudet soveltamisalueet esteettömyyden ja itsenäisen suoriutumisen uudet ratkaisut teknologia hyvinvointia edistävän vapaa-ajan, kulttuurin ja matkailun palveluksessa. Ohjelman kokonaiskustannukset ovat euroa, josta EU-rahoituksen osuus olisi noin 80 %. Loppu koostuu valtion, kuntien ja yksityisten rahoituksesta. Mikäli komissio hyväksyy loppuvuodesta 2005 uuden Itä-Suomen innovatiiviset toimet -ohjelman rahoitettavaksi, käynnistyy sen tukihaku heti vuoden 2006 alussa. Ohjelmasta julkaistaan hakukuulutus paikallisissa lehdissä siinä vaiheessa, kun hakemuksia voi virallisesti jättää maakunnan liitoille. Innovatiivisten toimien ohjelmaan rahoitushakemuksia voivat jättää em. hyvinvointiteemoihin liittyen kaikki ne tahot, jotka suuntaavat toimenpiteensä Itä-Suomen maakuntien eli Etelä-Savon, Kainuun, Pohjois-Karjalan ja Pohjois-Savon kehittämiseen. Maakuntarajat ylittävät hankkeet ovat etusijalla. Satu Vehreävesa Maakuntasuunnittelija INTERREG III A KARJALA -NAAPURUUSOHJELMAT HAKUUN EU:n naapuruusohjelma Euregio Karelia, jonka toteutukseen myös pohjoissavolaiset toimijat voivat osallistua, avautui hakuun Hakukierros on avoinna kesäkuun loppuun Koska Venäjä ei ole vielä allekirjoittanut ohjelmaa, rahoituksen haku on auki vain perinteisille Interreghankkeille. Niissä voidaan rahoittaa aino- astaan Suomen puolella tapahtuvaa toimintaa. Ohjelman nettisivun osoite on www. karjala-interreg.fi. Lisätietoja asiasta antaa Pohjois-Savossa maakuntasuunnittelija Aila Salminen. Itä-Suomen maakuntaliitot ovat mukana myös rajat ylittävässä Regbour/Interreg III C yhteistyöhankkeessa, jossa pyritään vaihtamaan kokemuksia monien Euroopan rajaalueiden kesken. Tarkoituksena on selvittää, miten raja-alueyhteistyötä edistetään ja miten yhteistyö on vaikuttanut aluekehitykseen Euroopan maissa. Varsinaisena toimijana on Joensuun yliopiston Karjalainstituutti. SAVON VALTUUSKUNNAN SEMINAARI VARKAUDESSA Pohjois-Savon valtuuskunta koostuu lähinnä pääkaupunkiseudulla, mutta myös muualla maassa toimivista talous-, yhteiskunta-, tiede- ja kulttuurielämän vaikuttajista. Valtuuskunnan puheenjohtajana toimii eduskunnan pääsihteeri Seppo Tiitinen. Valtuuskunnan keskeisenä tehtävänä on edistää Pohjois-Savon kehitystä aloitteilla, neuvonnalla ja muilla sopivilla tavoilla. Valtuuskunnan kaksi kertaa vuodessa järjestämät seminaarit ovat osa tätä toimintaa. Valtuuskunnan kesäkokouksen yhteydessä pidettävä kesäseminaari järjestetään klo Varkauden kaupungissa Warkaus-salissa. Seminaarin teemana on Kolme kovaa, Kiina, Pohjois-Savo ja Venäjä, samoilla markkinoilla. Tilaisuuteen on vapaa pääsy ja sinne ovat kaikki tervetulleita. Satu Vehreävesa, maakuntasuunnittelija ITÄ-SUOMEN MAAKUNTALIITTOJEN YHTEISTAPAAMINEN Pohjois-Karjalan maakuntaliitto herätteli onnistuneesti Polvijärvellä henkiin perinnettä vuosittaisesta Itä-Suomen maakuntaliittojen henkilöstön yhteistapaamisesta. Kaksipäiväinen tapaaminen keräsi osallistujia Etelä-Karjalan, Pohjois- Karjalan ja Pohjois-Savon maakuntaliitoista sekä Kainuun maakunnan kuntayhtymästä. Tilaisuudessa kuultiin mm. EU:n uuden rakennerahastokauden valmistelutilanteesta, keskusteltiin Itä-Suomen viisaiden loppuraportin käytännön toteuttamisesta sekä käytiin antoisia keskusteluja samaa työtä eri liitoissa tekevien kesken. Ilta huipentui elokuvaohjaaja Markku Pölösen esitykseen itäsuomalaisten yhtäläisyyksistä ja eroavuuksista. Päivät onnistuivat yli odotusten ja innolla odotetaan jo perinteen jatkoa ensi vuonna Kainuussa. POHJOIS-SAVON LIITTO 14 SAVO SINUKSI 1 / 2005
15 SUVI LEMMETYINEN ALOITTI DEFRIS- PROJEKTIPÄÄLLIKKÖNÄ Pohjois-Savon liiton mahdollisuudet osallistua EU:n DEFRIS (Development of First Division Regions) hankkeeseen paranivat kesäkuun alusta olennaisesti, kun FM Suvi Lemmetyinen aloitti työnsä hankkeen projektipäällikkönä. Kesällä 2007 päättyvässä kolmivuotisessa Defris-hankkeessa on mukana ykkösdivisioonaseutuja neljästä Itämeren maasta. Hankkeen päähallinnoijana ja koordinaattorina on ruotsalainen Östergötlandin aluehallinto. Muut partnerit ovat Liettuan Kaunasin ja Puolan Kujawsko-Pomorskie-Voivodship alueet sekä Suomesta Pohjois- Savon ja Keski-Suomen maakunnan liitot. EU:n Interreg III B ohjelmaan kuuluvalla Defris-hankkeella etsitään keinoja siihen osallistuvien seutujen kilpailukyvyn lisäämiseksi sekä laaditaan toimintamalli, jota muutkin vastaavanlaiset seudut voivat hyödyntää aluekehitysstrategioissaan. Hankkeessa vertaillaan seudullisia kehittämislähtökohtia sekä mahdollisuuksia ja siinä tarkastellaan aluesuunnittelun menetelmiä. Kolmannessa vaiheessa toteutetaan kansainvälisiä ja maakunnallisia hankkeita sekä selvityksiä pääkaupunkiseudun ulkopuolisten, mutta sen vaikutuspiirissä olevien seutujen mahdollisuuksista hyötyä pääkaupunkialueen kasvusta. Samalla sel- vitetään, miten nämä ykkösdivisioonan keskisuuret seudut voivat yhteistyötään ja verkostojaan kehittämällä lisätä kilpailukykyään. Neljäs vaihe keskittyy hankkeen tulosten vaikuttavuuden turvaamiseen ja toimenpiteiden jatkuvuuden varmistamiseen sen päättymisen jälkeen. Pohjois-Savossa mielenkiinto kohdistuu erityisesti Varkaus-Kuopio-Iisalmi -vyöhykkeen sekä Kuopio-Jyväskylä-Tampere -kehityskäytävän tarkasteluun. Suvi Lemmetyinen valmistui Joensuun yliopistosta viime vuonna pääaineenaan maantiede. Hän on jatkanut ympäristöteknologian opiskeluja Kuopion yliopistossa. Aiemmin hän on työskennellyt mm. Pohjois-Karjalan maakuntaliitossa tulomuuttoprojektissa sekä aluesuunnittelutehtävissä Saksassa. MAAKUNTAVALTUUSTON, -HALLITUKSEN JA MAAKUNNAN YHTEISTYÖRYHMÄN KOKOUSPÄIVÄT VUONNA 2005 Maakuntavaltuusto Projektipäällikkö Suvi Lemmetyinen Maakuntahallitus ma kokous ja ma seminaari ma (Itä-Suomi yhteiskokous, ma Koli) ma HENKILÖSTÖUUTISIA EU:n tavoite 1 ohjelman tarkastajana Pohjois-Savon liitossa toimiva Marja-Leena Martikainen siirtyi alkaen hoitamaan yli 35-vuotisen työuran jälkeen loppukesästä eläkkeelle jäävän taloussihteeri Maija-Liisa Saatsin tehtäviä. Marja-Leena Martikaisen työ jakautuu määräaikaisesti vuoden 2006 loppuun puoliksi EU-tarkastajan ja taloussihteerin tehtävien välillä. Maija-Liisa Saatsi (vas) ja Marja-Leena Martikainen. Itä-Suomen lääninhallituksen kilpailu- ja kuluttajaosastolta virkavapaalla oleva tutkija Timo Tiainen on Pohjois-Savon liitossa tekemässä Itä-Suomen tavoite 1 ohjelman väliarvioinnin ajantasaistusta sisäasiainministeriön palkkaamana. FM Marko Tanttu on nimitetty alkaen vakinaiseksi maakuntasuunnittelijaksi Pohjois-Savon liittoon alueidenkäytön osastolle. Hänen tehtäviinsä kuuluvat maakuntakaavoitustyöt sekä paikkatietojen käytön kehittäminen. Hän on toiminut aiemmin mm. Joensuun yliopiston koulutus- Marko Tanttu ja kehittämiskeskuksessa Savonlinnassa, Etelä-Savon maakunnan liitossa sekä v alusta Pohjois-Savon liitossa. Maankäyttöpäällikkö Martti Salminen jää eläkkeelle Pohjois-Savon liitosta. Hänelle on kertynyt lähes 30 vuotta työuraa maakunnan liitossa ja sitä ennen Pohjois-Savon seutukaavaliitossa. Timo Tiainen Martti Salminen POHJOIS-SAVON LIITTO 15 SAVO SINUKSI 1 / 2005
16 JOUKKOKIRJE POHJOIS-SAVON LIITTO Puhelinvaihde: Faksit: Internet kotisivu: Internet, tavoite 1 -ohjelma Sähköposti: Liiton virallinen sähköposti: *(017) (017) kirjaamo, (017) johto Nimi ja nimike Puh. GSM Projekti Blomberg Jan, aluekoordinaattori Työllisyysprojekti, Koillis-Savo Huttunen Jussi, vs. maakuntajohtaja Huttunen Tuulikki, toimistosihteeri Kaikkonen Pekka, maakuntasihteeri Kajan Irma, toimistosihteeri Kohvakka Jouko, suunnitteluinsinööri Kotiluoto Simo, vs. keh.johtaja (31.8. asti) Kumlander Totti, EU-koordinaattori Kämäräinen Kaija, tutkimussihteeri Laitila Seppo, maakuntasuunnittelija Lemmetyinen Suvi, projektipäällikkö Defris-projekti Luomi Harri-Pekka, aluekoordinaattori Työllisyysprojekti, Ylä-Savo Markkanen Pirkko, tarkastaja Martikainen Marja-Leena, tarkastaja Marttila Sari, aluekoordinaattori Työllisyysprojekti, Kuopio Muiniekka Jarmo, hallintopäällikkö Nissinen Seija, aluekoordinaattori Työllisyysprojekti, Varkaus Nyberg Roy, pääkoordinaattori Työllisyysprojekti, Pohjois-Savo Partanen Marja, tekstinkäsittelijä Pehkonen Anneli, maakuntasuunnittelija Pennanen Marjatta, piirtäjä Pirskanen Juhani, tutkimuspäällikkö Pulkkinen Riitta, taloussihteeri Qvick Paula, suunnittelupäällikkö Raatikainen Tuija, johdon sihteeri Reinikainen Tuula, tutkimussihteeri Rissanen Henrik, keh.joht. (virkavap 31.8.asti) Rissanen Sanna, EU-koordinaattori Salminen Aila, maakuntasuunnittelija Sihvola Merja, EU-sihteeri Skyttä Teija, aluekoordinaattori Työllisyysprojekti, Sisä-Savo Tanttu Marko, maakuntasuunnittelija Toivanen Irma, piirtäjä Tuhkanen Risto, suunnitteluteknikko Turunen Marja, maakuntasuunnittelija Vehreävesa Satu, maakuntasuunnittelija Väänänen Pirjo, toimistovirkailija Tiedotus: Ilpo Lommi, Itäfax Oy SAVO SINUKSI Pohjois-Savon liiton tiedotuslehti
POHJOIS-SAVON LIITTO PÖYTÄKIRJA 3/08, KIRJALLINEN MENETTELY 0
POHJOIS-SAVON LIITTO PÖYTÄKIRJA 3/08, KIRJALLINEN MENETTELY 0 Vastausaika Seitsemän (7) työpäivää kirjeen saapumispäivästä laskien. Aineisto postitettu jäsenille 11.2.2008. KÄSITELTÄVÄT ASIAT Pykälä Liite